
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 281 

6 Ιουνίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης συνολικού εμβα- 
δού 3,694 στρ. στη θέση «Βουλιαγμένη Κινέττας» 

περιφέρειας Δήμου Μεγάρων, Ν. Αττικής. 1 

Κήρυξη ως αναδασωτέας έκτασης δασικού χαρα¬ 
κτήρα εμβαδού 2,520,94 τετρ. μέτρων, στη θέση 
«ΓΚΡΟΠΙΖΑ - ΛΙΒΑΔΙ» ΤΚ Ακταίο , Δημοτικής Ενό¬ 
τητας Μαρμαρίου, Δήμου Καρύστου, Περιφερεια¬ 


κής Ενότητας Εύβοιας. 2 

Επικύρωση οριογραμμών τμήματος του υδατορέμα- 
τος στη θέση Τραχάλα εκτός οικισμού Καλουδια- 
νών Δήμου Κισσάμου, Περιφερειακής ενότητας 
Χανιών, Περιφέρειας Κρήτης. 3 


ΑΠΟΦΑΣΕΙ Σ 

Αριθ. 1004 (1) 


Κήρυξη ως αναδασωτέας έκτασης συνολικού εμβαδού 
3,694 στρ. στη θέση «Βουλιαγμένη Κινέττας» περι¬ 
φέρειας Δήμου Μεγάρων, Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1. Το αρθ. 6, 280 του Ν.3852/4-6-10 «Νέα αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Το Π.Δ. 135/23-12-10 «Οργανισμός Αποκεντρωμένης 
Διοίκησης Αττικής». 

3. Την παρ. 3 του αρθ. 117 του Συντάγματος. 


4. Τις διατάξεις των αρθ. 41 παρ. 1 και 38 παρ. 1 του 
Ν. 998/79 «Περί προστασίας των δασών και δασικών εν 
γένει εκτάσεων της χώρας». 

5. Τις υπ’ αριθ. 160417/1180/8-7-80 και 182447/3049/ 
24-9-80 δ/γες Υπ. Γεωργίας. 

6. Την υπ’ αριθ. 1089/09-07-2012 πρόταση του Δα¬ 
σαρχείου Μεγάρων και την από 22-04-2013 εισήγηση- 
σύμφωνη γνώμη της Δ/νσης Δασών Δυτικής Αττικής, 
αποφασίζουμε: 

Κηρύσσουμε ως αναδασωτέα λόγω εκχέρσωσης, με 
σκοπό τη διατήρηση του χαρακτήρα του δάσους, ώστε 
να αποκλεισθεί η διάθεσή της για άλλο σκοπό πλην 
δασικού, την έκταση δάσους συνολικού εμβαδού (3,694 
στρ.) που βρίσκεται στη θέση «Βουλιαγμένη - Κινέττας» 
περιφέρειας Δήμου Μεγάρων όπως απεικονίζεται με 
στοιχεία (Α, Β, Γ, Δ, Ε, ΣΤ, Ζ, Η, Α) στο συνημμένο από¬ 
σπασμα φ.χ. Γ.Υ.Σ (6359/4), κλ. 1:5000 της συντάκτριας 
δασοπόνου Μιχάλαρου Ελένης, υπαλλήλου του Δασαρ¬ 
χείου Μεγάρων, υπογεγραμμένο από τον Δασάρχη Με¬ 
γάρων και θεωρημένο από τη Δ/ντρια Δασών Δυτικής 
Αττικής, και έχει όρια σήμερα ως εξής: 

Ανατολικά: με οικία και δρόμο. Δυτικά: με δασική έκτα¬ 
ση. Βόρεια: με μη δασικής μορφής έκταση. Νότια: με 
δασική έκταση. 

Η αποκατάσταση της βλάστησης θα γίνει με φυσική 
αναγέννηση ή με πρόγραμμα τεχνητής αναδάσωσης εντός 
τριών το πολύ ετών που θα καταρτίσει η υπηρεσία μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 10 Μα'ίου 2013 

Ο Γ ενικός Γ ραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΤΟΠΟΓΡΑΦΙΚΟ ΔΙΑΓΡΑΜΜΑ 

Έκτασης, με στοιχεία Α-Β-Γ-Δ-Ε-ΣΤ-Ζ-Η-Α εμβαδού 3,694στρ., η οποία 
εκχερσώθηκε στη θέση "Βουλιαγμένη Κινέττας" της περιφέρειας Δήμου Μεγάρων 
και προτείνεται να κηρυχθεί αναδασωτέα 


Τοπογραφικό διάγραμμα 

Κλ. 1:2000 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 0 

Απόσπασμα Φ.Χ. Γ,Υ.Σ. κλ. 1:5000 
Αρ. Φύλλου 6359/4 



Ανήκει στην {ΟΟΨ/'10·05-^4 3 
απόφαση του Γ.Γ. Αποκεντρωμένης 
Διοίκησης Αττικής 

Αριθ. 1690/81020 (2) 

Κήρυξη ως αναδασωτέας έκτασης δασικού χαρακτήρα 
εμβαδού 2,520,94 τετρ. μέτρων, στη θέση «ΓΚΡΟΠΙΖΑ- 
ΛΙΒΑΔΙ» ΤΚ Ακταίο , Δημοτικής Ενότητας Μαρμαρίου, 
Δήμου Καρύστου, Περιφερειακής Ενότητας Εύβοιας 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του Ν. 998/1979 (ΦΕΚ 289/29-12-1979 
τ.Α') «Περί προστασίας των δασών και των δασικών εν 
γένει εκτάσεων» και συγκεκριμένα α) του άρθρου 38 
παρ. 1 και β) του άρθρου 41 παρ. 1 και 3. 

3. Τις 160417/1180/08-07-1980 και 182447/3049/24-09- 
1980 Διαταγές του Υπουργείου Γεωργίας σχετικά με 
την κήρυξη εκτάσεων ως αναδασωτέων. 

4. Τις διατάξεις του Ν. 2503/1997 (ΦΕΚ 107/30-05-1997 
τ.Α') «Διοίκηση, οργάνωση, στελέχωση της περιφέρειας 
κ.λπ.» 

5. Τις διατάξεις του Ν. 3852/2010 (ΦΕΚ 87/07-06-2010 
τ.Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

6. Το Π.Δ. 138/2010 (ΦΕΚ 231/27-12-2010 τεύχος Α') «Ορ¬ 
γανισμός της Αποκεντρωμένης Διοίκησης Θεσσαλίας - 
Στερεός Ελλάδας» 

7. Την υπ’ αριθμό 1669/33104 (ΦΕΚ 648/19-04-2011 τ.Β') 
απόφαση της Γ.Γ.Α.Δ.Θ.Σ.Ε. Μεταβίβαση δικαιώματος 
υπογραφής της Γενικής Γραμματέως Αποκεντρωμένης 
Διοίκησης Θεσσαλίας - Στερεός Ελλάδας (Α.Δ.Θ.Σ.Ε.) 
στον Προϊστάμενο της Γενικής Διευθύνσεως Δασών 
και Αγροτικών Υποθέσεων και στους Προϊσταμένους 
Διευθύνσεων και Δασαρχείων της ανωτέρω Γ ενικής 
Διευθύνσεως. 

8. Την υπ’ αριθ. 1211/45190/12/3/2013 πρόταση του Δα¬ 
σαρχείου Αλιβερίου από την οποία προκύπτει ότι οι 
εκτάσεις που αναφέρονται στο θέμα είχαν κατά το 
χρόνο της καταστροφής τους δασικό χαρακτήρα, κατά 


την έννοια του άρθρου 3 παραγ. 1 του Ν. 998/1979 όπως 
ισχύει, καλυπτόμενες από αείφυλλα Πλατύφυλλα (αρι- 
ά,κουμαριά, δρύς και πουρνάρι) πυκνότητας έως 70% 
και ως εκ τούτου επιβάλλεται η κήρυξή τους ως ανα¬ 
δασωτέων, αποφασίζουμε: 

Κηρύσσουμε ως αναδασωτέες τις εκτάσεις δασικού 
χαρακτήρα εμβαδού 2,520,94 τετρ. μέτρων, στη θέση 
«ΓΚΡΟΠΙΖΑ - ΛΙΒΑΔΙ» ΤΚ Ακταίο, Δημοτικής Ενότητας 
Μαρμαρίου, Δήμου Καρύστου, Περιφερειακής Ενότητας 
Εύβοιας» που απεικονίζονται στο συνημμένο διάγραμμα 
του Δασαρχείου Αλιβερίου των οποίων η βλάστηση 
καταστράφηκε από εκχέρσωση, δια της διανοίξεως 
δασικού δρόμου μήκους 214μ. Εμβαδού 680,33 τ.μ. και 
την αποψίλωση δύο τμημάτων δάσους δια παρανόμου 
υλοτομίας. 

Το τμήμα Α με στοιχεία 1-2-3-4-1 Εμβαδού 555,43 τ.μ. 
και το τμήμα Β με στοιχεία 5-6-7-8-5 Εμβαδού 1283,18 τ.μ. 

Το συνολικό Εμβαδό των ανωτέρω επεμβάσεων ανέρ- 
χετε σε 2.518,94 τ.μ. 

Οι εκτάσεις αυτές συνορεύουν γύρωθεν, με ιδίας μορ¬ 
φής δασικού χαρακτήρα εκτάσεις. 

Η ανωτέρω εκτάσεις απεικονίζονται στο διάγραμμα 
του Δασαρχείου Αλιβερίου , το οποίο συνοδεύει την 
παρούσα και ορίζονται από τις ορθογώνιες συντεταγ¬ 
μένες σε ΕΓΣΑ 87 που αναφέρονται σε αυτό. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της δασικής βλάστησης. Η αποκατά¬ 
σταση της βλάστησης θα γίνει με φυσική αναγέννηση 
ή με πρόγραμμα τεχνητής αναδάσωσης. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 21 Μαίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
ΦΩΤΕΙΝΗ ΤΣΙΜΙΔΟΥ 

Αριθ. 742 /958 (3) 

Επικύρωση οριογραμμών τμήματος του υδατορέματος 
στη θέση Τραχάλα εκτός οικισμού Καλουδιανών Δή¬ 
μου Κισσάμου, Περιφερειακής ενότητας Χανίων, Πε¬ 
ριφέρειας Κρήτης 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Το Ν. 2853/16.7.1922 περί υδραυλικών εν γένει έργων 
και αστυνομεύσεων των δημόσιων υδάτων (ΦΕΚ 116/Α'), 
όπως αυτές τροποποιήθηκαν με τις αντίστοιχες του 
Ν.Δ. 10/29.12.1923 και κωδικοποιήθηκαν από τις διατάξεις 
του Π.Δ. 18/21.3.1924 (ΦΕΚ 61/Α'). 

2. Τις διατάξεις του άρθρου 10 του Ν. 3044/2002 για 
την άσκηση αρμοδιοτήτων του Πολεοδομικού Σχεδια- 
σμού. 

3. Τις διατάξεις του άρθρου 5 του Ν. 3010/2002 (ΦΕΚ 
91/Α') εναρμόνιση του Ν. 1650/1986 με τις υπ’ αριθ. 97/11 
ΕΕ και 96/61 ΕΕ οδηγίες «Διαδικασία οριοθέτησης και 
ρύθμισης θεμάτων για τα υδατορέματα και άλλες δι¬ 
ατάξεις». 

4. Τις διατάξεις του Ν. 1337/83 περί επεκτάσεως των 
πολεοδομικών σχεδίων κ,λπ. 

5. Την υπ’ αριθ. 3046/304/3.2.1989 απόφαση του Ανα¬ 
πληρωτή Υπουργού Περιβάλλοντος, Χωροταξίας και 
Δημοσίων έργων «Κτιριοδομικός Κανονισμός και ειδι¬ 
κότερα τις διατάξεις του άρθρου 6 αυτού, σχετικά με 
τη δόμηση κοντά στα ρέματα», όπως ισχύει σήμερα. 

6. Την υπ’ αριθ. 33/1998 εγκύκλιο του Υ.ΠΕ.ΧΩ.Δ.Ε. 
«Αστυνόμευση ρεμάτων και συντήρηση αντιπλ/κών έρ¬ 
γων». 

7. Τις διατάξεις του άρθρου 66 του Ν. 1622/1986 (περί 
Τοπικής Αυτοδιοίκησης, Περιφερειακής Ανάπτυξης και 
Δημοκρατικού Προγραμματισμού) όπως αντικαταστά- 
θηκε με τις διατάξεις της παρ. 5 του άρθρου 33 του 
Ν. 1832/1989. 

8. Το Ν. 3852/2010 «Νέα Αρχιτεκτονική της Διοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» και ειδικότερα την παραγρ. 20 του άρθρου 
280 του νόμου αυτού. 

9. Το άρθρο 22 του Π.Δ. 136/27.12.2010 «Οργανισμός 
της Αποκεντρωμένης Διοίκησης Κρήτης». 

10. Τη μελέτη για τον καθορισμό των προτεινόμενων 
οριογραμμών του τμήματος του υδατορέματος στη 


θέση Τραχάλα εκτός οικισμού Καλουδιανών Δήμου Κισ- 
σάμου, Περιφερειακής ενότητας Χανίων, που συντάχθη¬ 
κε από τον Μαραβελάκη Πολιτικό Μηχανικό και τον Εμμ. 
Μαστραντωνάκη Πολ. Μηχ/κόΈργων Υποδομής Τ.Ε. και 
η οποία ελέγχθηκε και θεωρήθηκε από τη Διεύθυνση 
ΤεχνικώνΈργων Περιφερειακής Ενότητας Χανίων. 

11. Την υπ’ αριθ. 7/19-3-2013 απόφαση του Δημοτικού 
Συμβουλίου του Δήμου Κισσάμου, με την οποία το Δη¬ 
μοτικό Συμβούλιο γνωμοδοτεί θετικά για τον καθορισμό 
των οριογραμμών του τμήματος του υδατορέματος στη 
θέση Τραχάλα εκτός οικισμού Καλουδιανών 

12. Το με αρ. πρωτ. 10528/474/1-4-2013 έγγραφο της 
Διεύθυνσης Τεχνικών Έργων Περιφερειακής Ενότητας 
Χανίων, με το οποίο μας διαβιβάστηκε αρμοδίως η θε¬ 
ωρημένη μελέτη οριοθέτησης του υπόψη τμήματος του 
υδατορέματος με σκοπό την επικύρωση των οριογραμ- 
μών, αποφασίζουμε: 

την επικύρωση των οριογραμμών τμήματος του υδα¬ 
τορέματος στη θέση Τραχάλα εκτός οικισμού Καλουδια- 
νών Δήμου Κισσάμου, Περιφερειακής ενότητας Χανίων, 
όπως φαίνεται στα από Νοέμβριο 2012 τοπογραφικά 
διαγράμματα οριοθέτησης των Μαραβελάκη Πολιτικό 
Μηχανικό και Εμμ. Μαστραντωνάκη, που συντάχθηκαν 
σύμφωνα με την υδραυλική μελέτη τους, και ελέχθησαν 
και θεωρήθηκαν από την Διεύθυνση ΤεχνικώνΈργων, 
Περιφερειακής Ενότητας Χανίων. 

Οι οριογραμμές του παραπάνω υδατορέματος ορί¬ 
ζονται από την πολυγωνική γραμμή που περιγράφουν 
τα παρακάτω σημεία: 1,2,3....27,28, των οποίων οι συντε¬ 
ταγμένες (σύστημα συντεταγμένων είναι το ΕΓΣΑ 87) 
αναγράφονται στο υπόμνημα των διαγραμμάτων αυτών, 
σημειώνονται με πράσινο χρώμα και αποτυπώνονται επί 
του τοπογραφικού 1:250 που συνοδεύει τη μελέτη και 
αποτελεί αναπόσπαστο μέρος της απόφασης αυτής. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το τοπογραφικό διάγραμμα και 
τις συντεταγμένες των κορυφών του υδατορέματος 
που τη συνοδεύουν. 

Ηράκλειο, 24 Μαΐου 2013 

Ο Γενικός Γραμματέας Αποκεντρωμένης Διοίκησης 
ΓΕΩΡΓΙΟΣ ΔΕΙΚΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



Ιδιοκτησία Αλυγιζάκη Εμμανουήλ 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 32 % 

































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννββιτΐ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 04002810606130008 * - 












































































